James Anthony Walsh

James Anthony Walsh, M.M. (født 24. februar 1867 i Cambridge i Massachusetts i USA og død 14. april 1936 i Maryknoll i Ossining i delstaten New York), var en amerikansk katolsk prest som var medstifter av misjonskongregasjonen «Maryknoll» og senere ble kongregasjonens leder, med biskops rang.


== Liv og virke ==


=== Bakgrunn ===
James Anthony Walsh var sønn av James Walsh og hans hustru Hanna (neé Shea). Etter endt utdannelse fra videregående gikk han inn på Boston College High School, hvor hans ferdigheter som debattant og journalist ble anerkjent og utviklet. Han ble fristet av en karriere som bibliotekar, og studerte deretter ved Harvard College og Saint John's Seminary i Brighton.


=== Prest ===
Han ble ordinert til prest 20. mai 1892 i katedralen til det hellige kors i Boston av erkebiskopen i Boston, John Joseph Williams.
Etter sin ordinasjon ble fader Walsh utnevnt til prest ved Saint-Patrick's Church i Roxbury, hvor han utviklet apostolatet blant unge mennesker. I 1903 ble han utnevnt til bispedømmedirektør for Society for the Propagation of the Faith og grunnla i 1907 misjonsmagasinet The Field Afar, som ble utgitt månedlig.
Hans økende interesse for den katolske kirkes misjoner førte til at han sammen med Thomas Frederick Price grunnla Catholic Foreign Missions Society of America (C.F.M.S.A.) (mer kjent som Maryknoll) i 1911. 
Som åndelig veileder for Mary Joseph Rogers oppmuntret han henne til å grunnlegge Sisters of Saint Dominic of the Foreign Missions, kalt Maryknoll Sisters of Saint Dominic siden 1954. 

Han var den første generalsuperior til Maryknollfedrene og -brødrene, fra 1911 til sin død i 1936. Biskop James Edward Walsh etterfulgte ham i dette vervet.
I løpet av hans periode som generalsuperior reiste han rundt om i hele USA for å skaffe midler og inspirere til kall, besøkte Roma og andre land rundt om i verden.


=== Biskop ===
I 1933 utnevnte Roma ham til biskop in partibus av Syene. Han ble bispeviet i Roma i den 29. juni 1933 i kapellet i det pavelige kollegiet Propaganda Fide av kardinal Pietro Fumasoni Biondi. Medkonsekrerende var erkebiskop John Timothy McNicholas, O.P. av Cincinnati, og John Joseph Dunn, hjelpebiskop i erkebispedømmet New York.
Han døde i Maryknoll i Ossining den 14. april 1936. Hans undervisning gjennom hele livet oppmuntret til mange misjonærkall.


== Episkopalgenealogi ==
Hans episkopalgenealogi er:

Kardinal Scipione Rebiba (1504–1577)
Kardinal Giulio Antonio Santori (1532–1602) * bispeviet 1566
Kardinal Girolamo Bernerio (1540–1611) *1586
Erkebiskop Galeazzo Sanvitale (1566–1622) *1604
Kardinal Ludovico Ludovisi (1595–1632) *1621
Kardinal Luigi Caetani (1595–1642) *1622
Kardinal Ulderico Carpegna (1595–1679) *1630
Kardinal Paluzzo Paluzzi Altieri degli Albertoni (1623–1698) *1666
Pave Benedikt XIII (1649–1730) *1675
Pave Benedikt XIV (1675–1758) *1724
Pave Klemens XIII (1693–1769) *1743
Kardinal Marcantonio Colonna (1724–1793) *1762
Kardinal Hyacinthe-Sigismond Gerdil (1718–1802) *1777
Kardinal Giulio Maria della Somaglia (1744–1830) *1788
Kardinal Carlo Odescalchi (1785–1841) *1823
Kardinal Costantino Patrizi Naro (1798–1876) *1828
Kardinal Serafino Vannutelli (1834–1915) *1869
Kardinal Domenico Serafini (1852–1918) *1900
Kardinal Pietro Fumasoni Biondi (1872–1960) *1916
Biskop James Anthony Walsh (1867–1936) *1933


== Publikasjoner ==
Choral Sodality Handbook (1898,1955)
A Modern Martyr (1907)
Thoughts from Modern Martyrs (1908)
Observations in the Orient (1919)
In the Homes of Martyrs (1922)


== Litteratur ==
Daniel Sargent: All the Day Long, 1941, Longmans, Green & Company


== Referanser ==


== Eksterne lenker ==
 (en) James Anthony Walsh – kategori av bilder, video eller lyd på Commons